**Inkubációs megállapodás (Tervezet)**

amely létrejött egyrészről

**a Creative Accelerator Korlátolt Felelősségű Társaság**

Székhely: 6723 Szeged Felső Tisza part 31-34. G. ép. 9. em. 24

Cégjegyzékszám: 06-09-020535

Adószám: 24709404-2-06

képv: dr. Mogyorósi Péter ügyvezető, mint Inkubátor ***(továbbiakban Inkubátor)***

másrészről

a **…………………….**

székhely: …………………….

Cégjegyzékszám: …………………….

Adószám: …………………….

Pénzforgalmi számlaszám: .............................

képv: ……….. mint kedvezményezett ***(továbbiakban Kedvezményezett)***

Inkubátor és Kedvezményezett együttesen Felek között alulírott helyen és időben, az alábbi feltételek szerint.

# Előzmények

## Inkubátor „Startup Factory (2020-1.1.4-STARTUP)” tárgyú felhívást (***továbbiakban Felhívás)*** tett közzé, melyre Kedvezményezett ... azonosító számon támogatási kérelmet (amely áll az Kedvezményezett alapadataira vonatkozó, a Kedvezményezett által megvalósítandó projekt szakmai ismérveit tartalmazó, valamint a projekt elszámolható költségeire vonatkozó adatlapból) nyújtott be, a jelen szerződés (***továbbiakban Szerződés***) fizikailag nem csatolt mellékletét képező felhívás szerint, amelyet Inkubátor mint közvetítő szervezet támogatási döntés szerint támogatásban részesített. A támogatási kérelem (inkubációs kérelem) a Szerződés **1. számú mellékletét** képezi. Az Inkubátor döntése alapján Kedvezményezett vissza nem térítendő támogatásban részesül a Szerződésben foglalt feltételek szerint. A támogatás felhasználási helyszíne megegyezik az Inkubátor fióktelepével.

## A Felhíváson és a támogatási kérelmen túl a Szerződés mellékletét képezi, és a Felekre kötelező érvényű minden olyan tanulmány, elemzés, hatósági engedély, műszaki terv és tartalom, nyilatkozat, beszerzési terv, társulási megállapodás és egyéb dokumentum, valamint ezek módosításai, amelyet a Kedvezményezett a támogatási kérelemmel együtt vagy a későbbiekben benyújtott, akkor is, ha azok fizikai értelemben nem kerülnek csatolásra a Szerződéshez. Mindezeken felül a Szerződés mellékletét képezi a felhíváshoz kapcsolódó Működési Kézikönyv (***továbbiakban Működési Kézikönyv)***, valamint az Általános pályázati útmutató az NKFIH Alapból ***(továbbiakban NKFIH***) 2020. április 30-át követően meghirdetett, innovációs támogatás nyújtására irányuló pályázati felhívásokhoz” (***továbbiakban ÁÚF***), amely a [www.nkfih.gov.hu](http://www.nkfih.gov.hu) honlapon folyamatosan elérhető.

# A Szerződés tárgya

## Felek megállapodnak, hogy az Inkubátor a fenti NKFIH forrásból a Kedvezményezett …................................................. elnevezésű, a támogatási kérelemben és annak mellékleteiben meghatározott projekt (***továbbiakban Projekt)*** elszámolható költségeit vissza nem térítendő támogatásban részesíti.

## Kedvezményezett vállalja, hogy a Projektet a támogatási kérelmében meghatározottak szerint megvalósítja. A Kedvezményezett a Szerződés aláírásával kötelezi magát arra, hogy a Projektet a vonatkozó jogszabályoknak megfelelően, kellő alapossággal, hatékonysággal és gondossággal valósítja meg.

## Inkubátor vállalja, hogy a Projekt elszámolható költségeire hazai központi költségvetési előirányzatból a támogató döntésnek és a Szerződésben foglaltaknak megfelelően vissza nem térítendő támogatást nyújt.

# A projekt megvalósítása

## **Megvalósítási helyszín**

## A Kedvezményezett vállalja, hogy a Projektet az alábbi helyszínek alatt (Projekt fő helyszíne) megvalósítja, és azt - ha a Projekt esetében releváns - a fenntartási időszak alatt ugyanezen a helyen fenntartja, üzemelteti.

…………….

### A Kedvezményezett vállalja, hogy a 3.1pontban meghatározott helyszínen biztosítja a Projekttel kapcsolatos dokumentációk és elszámolási bizonylatok tárolását, ellenőrizhetőségét, és amennyiben az Inkubátor helyszíni ellenőrzést kíván tartani, akkor az ellenőrzést támogatja, és ezen dokumentumokhoz a hozzáférést megadja az Inkubátor részére, vagy az általa meghatalmazott harmadik fél részére.

### Kedvezményezett vállalja, hogy a 3.1 pontban meghatározott helyszínen történő munkavégzés esetében az alkalmazásában lévő munkavállalók munkaköri leírásában szerepelteti azt a munkavállaló munkavégzési helyszíneként.

## **Projekt kezdete**

A Projekt megvalósítási időszakának kezdő időpontja:…..

## **Költségek elszámolhatóságának kezdete**

### Projekt előkészítési költségei elszámolhatóságának kezdő időpontja: ….

### A Projekt megvalósítási költségei elszámolhatóságának kezdő időpontja: …..

A Projekt keretében a megvalósítás megkezdését követően felmerült kiadásokat lehet elszámolni. Az elszámolhatósági időpontot a költséget tartalmazó számla, vagy bizonylat teljesítési napja alapján kell értelmezni.

## **A Projekt fizikai és pénzügyi befejezése**

### A Projekt fizikai befejezésének tervezett napja: …...

A Projekt keretében a projekt 3.3.2 pontjában meghatározott kezdeti időpontot követően a fizikai befejezésének napjáig felmerült költségek számolhatók el. Az ezen időpontot megelőzően és követően keletkezett költségre támogatás nem folyósítható.

### A záró kifizetési igénylés benyújtásának határideje a projekt fizikai befejezését követő 30. nap, de legkésőbb 2022.10.31.

A Projekt pénzügyi befejezésére, megvalósítására és lezárására vonatkozó rendelkezéseket az ÁÚF tartalmazza.

## **A Projekt összköltsége, elszámolható összköltsége, források, támogatás összege, jogcíme**

### A Projekt összköltsége

A Projekt le nem vonható ÁFA-val számított bruttó összköltsége ………….. Ft, azaz ………… forint. A Projektben a levonható ÁFA összege nem elszámolható.

### A Projekt elszámolható összköltsége

A Projekt elszámolható nettó összköltsége ………..Ft, azaz …………forint.

A Projekt költségvetését a Szerződés **2. számú melléklete** tartalmazza.

### A Projekthez felhasználásra kerülő források

A Projekthez felhasználására kerülő források részletes bontását a Szerződés **2. számú melléklete** tartalmazza.

### A támogatás összege és intenzitása

A Projektre megítélt támogatás összege ………..Ft, azaz …. forint.

A támogatás intenzitása a Projekt elszámolható összköltségének ……%-a.

### Támogatás jogcíme

A 2014-2020 programozási időszakra rendelt források felhasználására vonatkozó uniós versenyjogi értelemben vett állami támogatási szabályokról szóló 255/2014. (X.10.) Korm. rendeletben (továbbiakban jogcímrendelet) foglaltaknak megfelelően a jelen Szerződés alapján nyújtott támogatásból … Ft, azaz … forint az Európai Unió Működéséről szóló Szerződés 107. és 108. cikke alkalmazásában bizonyos támogatási kategóriáknak a belső piaccal összeegyeztethetővé nyilvánításáról szóló, 2014. június 17-i 651/2014/EU bizottsági rendelet (HL L 187., 2014.6.26., 1. o.) (továbbiakban 651/2014/EU bizottsági rendelet) alapján induló vállalkozásnak nyújtott támogatásnak minősül (melynek támogatástartalma……. Ft), amely a jogcímrendelet 18-22. §-ában, 23. § (1) bekezdés 7. pontjában, 24. § b) pontjában és 42-46.§-ában foglaltaknak megfelelően nyújtható.

## **Támogatás igénylése**

Kedvezményezett a következő típusok szerint igényelheti a projekt megvalósításához szükséges támogatást:

#### a) támogatási előleg,

#### b) mérföldkövenkénti részbeszámoló benyújtásakor kifizetési kérelem, vagy

### c) záró kifizetési kérelem benyújtásakor

### A támogatási előleg összege és mértéke

Az igényelhető támogatási előleg legmagasabb összege az igényelt támogatási összeg 50%-a, azaz……….. Ft, azaz ……….. forint, melynek folyósítása a Befektetési szerződés hatályba lépését követően, a folyósítási feltételek teljesülését követő 15 napon belül történik meg.

### Időközi vagy záró kifizetési igénylés

#### Az időközi és záró kifizetési kérelem minden esetben elszámoló bizonylat alapú kifizetésnek minősül, azaz a támogatások folyósítására a Kedvezményezett nevére és címére kiállított elszámoló bizonylatokon igazolt fizikai teljesítést követően kerülhet sor a Kedvezményezett jelen Szerződésben rögzített bankszámlájára.

#### Az önerő rendelkezésre állását legkésőbb az első kifizetési kérelem (ideértve az előlegigénylést is) benyújtásakor igazolni kell (az önerőre vonatkozó szabályozást lásd. Működési Kézikönyv 10.3 fejezet).

#### A Kedvezményezett projektjének megvalósítása szakaszokra bontható, melyeket mérföldkövek választanak el egymástól. A támogatás folyósítása minden esetben benyújtott kifizetési kérelem alapján történik. A Projektmegvalósítása során legfeljebb 2 mérföldkövet szükséges tervezni. Az utolsó mérföldkő elérésének dátuma megegyezik a projekt fizikai befejezésének dátumával. Kifizetési kérelem (ide nem értve az előleg kifizetési iránti kérelmet) mérföldkövek elérése után nyújtható be (szakmai beszámoló kíséretében). A mérföldkövek elérését követően a Kedvezményezett köteles időközi/záró kifizetési kérelemben beszámolni a projekt keretében felmerült és elszámolni kívánt költségekről, valamint a projekt műszaki és szakmai előrehaladásáról.

#### Időközi kifizetési kérelem keretében a támogatási összeg legfeljebb 40%-a igényelhető azt követően, hogy a Kedvezményezett elszámolt a támogatási előleg összegével.

#### A projekt adatlap szerinti mérföldkövek elérését követő 15 napon belül kötelező szakmai beszámolót is tartalmazó kifizetési igénylést benyújtani. A projekt fizikai befejezéséhez kapcsolódó utolsó mérföldkő esetén a jelen Szerződésben meghatározott határidőn belül köteles a Kedvezményezett záró kifizetési igénylésben beszámolni a projekt keretében felmerült és elszámolni kívánt költségekről.

#### Kifizetési kérelmet a mérföldkő elérését követően elektronikusan kell benyújtani az Inkubátor részére. A kifizetési kérelem formanyomtatványa letölthető az Inkubátor honlapjáról. Az időközi/záró kifizetési kérelem beérkezését az Inkubátor rögzíti, amelyről 3 napon belül elektronikus visszaigazolást küld a Kedvezményezettnek.

#### A pénzügyi elszámolásra vonatkozó részletes szabályokat és benyújtandó dokumentumokat a Címzetti Felhívás, és a mindenkor hatályos pénzügyi elszámolásról szóló tájékoztató tartalmazza, amely az Inkubátor honlapján elérhető.

#### Az Inkubátor az időközi/záró kifizetési kérelem elfogadását követően gondoskodik a továbbutalandó támogatás folyósításáról a Kedvezményezett jelen Szerződésben rögzített bankszámlájára. A támogatás összege harmadik személyre nem engedményezhető.

#### Felek rögzítik, hogy a Kedvezményezett által benyújtott kifizetési kérelem és elszámolás dokumentációit Inkubátor Kedvezményezett további hozzájárulása nélkül is továbbíthatja azon szervezetek felé, akik jogosultak és kötelesek ellenőrizni Kedvezményezett és Inkubátor tevékenységét.

## **A támogatás felhasználása**

### Felek rögzítik, hogy a támogatás a támogatási kérelemben, és a Felhívás 5.5-5.8 pontjaiban foglaltak szerint használható fel.

## **Inkubátor kötelezettségei és szolgáltatásai**

### Inkubátor a következő szolgáltatásokat nyújtja Kedvezményezettek számára egyedi megállapodás alapján:

1. Technológiai tanácsadás
   1. Termék- és szolgáltatás tervezés lépéseivel kapcsolatos tanácsadás
   2. Technológia validálásával kapcsolatos tanácsadás
   3. Technológia piacosításához kapcsolódó tanácsadás (technológia benchmarking, technológia transzfer)
2. Közbeszerzési tanácsadáshoz kapcsolódó ügyvédi munkadíj
3. Könyvelés
   1. Számviteli politika elkészítése
   2. pénzkezelési és leltár szabályzat elkészítése
   3. kiküldetésekkel kapcsolatos szabályzat elkészítése
   4. könyvelés, bérszámfejtés
   5. adózási tanácsadás
4. Jogi tanácsadás
   1. Cégalapítási dokumentumok elkészítése
   2. Munkaszerződések elkészítése
   3. Egyéb szerződések elkészítése (pl. megbízási, vállalkozási)
   4. Cégjogi képviselet
   5. Cég tevékenységével kapcsolatos egyéb iratok elkészítése (pl. meghatalmazások)
5. Saját szervezésű start-up rendezvény (évente 4 db) és ötletbörze (évente 1 db) –
6. vállalkozás felkészítése tanácsadással a tőke befogadására
7. üzleti partnerkeresési tanácsadás bel- és külföldön
8. PR és kommunikációs tevékenység a fejlesztéssel és a cég fejlődésével kapcsolatos eseményekkel kapcsolatosan

### Inkubátor a projekt megvalósítása érdekében a támogatási összeg folyósításán túl további összeget fektet be tőkeemelés útján a Kedvezményezettbe, melynek ellenértékeként részesedést szerez Kedvezményezettben. Felek a befektetési jogviszonyuk szabályozása céljából egymással befektetési szerződést ***(továbbiakban Befektetési szerződés)*** kötnek.

# A Projekt műszaki-szakmai tartalma

## A Kedvezményezett a Projektet az 1. számú mellékletben meghatározott műszaki-szakmai tartalom szerint valósítja meg.

## A műszaki-szakmai tartalom nem teljesítése esetén a Felhívásban szabályozottaknak megfelelően kell eljárni.

# A Projekt megvalósításának mérföldkövei, indikátorai és műszaki-szakmai eredményei

## A Kedvezményezett a Projektet az1. számú mellékletben és az Inkubátor támogatás megítélésére irányuló döntésével vagy annak módosításával meghatározott szakmai tartalom szerint valósítja meg.

## Kedvezményezett a Projekt során az 1. számú mellékletben meghatározott kötelező vállalásokat köteles teljesíteni.

## A Kedvezményezett a Projekt megvalósítása során a támogatást a 1. számú mellékletben meghatározott indikátorok és műszaki-szakmai eredmények elérése érdekében jogosult és köteles felhasználni.

## A Kedvezményezett az indikátorokat köteles teljesíteni. Az indikátorok nem teljesítése esetén a Felhívásban szabályozottaknak megfelelően kell eljárni.

# Biztosítékadási kötelezettség

## Amennyiben a startupnak biztosítékról kellett gondoskodnia, arról köteles az inkubátor által megszabott ésszerű határidőn belül intézkedni.

# Inkubátor ellenőrzési jogköre, szabálytalanság

## **Szabálytalanság**

### Amennyiben az Inkubátor az inkubációban részt vevő Kedvezményezett vonatkozásában szabálytalansági gyanút észlel, vagy szabálytalansági gyanú jut a tudomására (így különösen munkafolyamatba épített ellenőrzés keretében, helyszíni ellenőrzés lefolytatása során, a belső ellenőrzés munkája során, az ellenőrzésre jogosult egyéb szervek megállapításai, jelentései alapján, közbeszerzési döntőbizottsági, közigazgatási, bírósági eljárás alapján, bejelentések, illetve feljelentések alapján, sajtóhírekből, korábbi szabálytalansági eljárás jogorvoslata során), a tudomásra jutástól számított három napon belül a szabálytalansági gyanú bejelentő adatlapon rögzíti a szabálytalanság gyanúját és azt haladéktalanul megküldi az Nemzeti Kutatási Fejlesztési és Innovációs Hivatalnak ***(továbbiakban Irányító Hatóság)***.

### Az Inkubátora jelen Szerződéstől elállhat a Működési Kézikönyv 1.6.3.2 eseteiben.

## **A Kedvezményezett a Projekt megvalósítása vonatkozásában köteles alávetni magát az alábbi ellenőrzési formáknak:**

### Szúrópróba-szerű ellenőrzés

#### Mintavételi eljáráson alapuló ellenőrzés, mely során az NKFI Hivatal szúrópróba-szerűen ellenőrzi a Kedvezményezett inkubációs kérelmeket, elszámolásokat a Kedvezményezettnél és az Inkubátornál is.

### Helyszíni ellenőrzés

#### Az Inkubátor minden inkubációban résztvevő Kedvezményezettnél a Működési Kézikönyv 8.2 szerint legalább negyedévente köteles helyszíni ellenőrzést tartani, mely során tételesen megvizsgálja az inkubációs kérelem benyújtásától az ellenőrzés időpontjáig keletkezett összes dokumentumot. A helyszíni ellenőrzés során jegyzőkönyv készül.

#### A helyszíni ellenőrzési jegyzőkönyvben rögzíteni kell

1. az ellenőrzött projekt megnevezését,
2. az ellenőrzést végző szervezet és személyek nevét,
3. az ellenőrzött szervezet nevét, címét, jelenlévő képviselőjének nevét, beosztását, az ellenőrzés helyszínét, időpontját, időtartamát,
4. az ellenőrzés során átvizsgált bizonylatok, dokumentumok körét,
5. az ellenőrzést végzők által másolatban átvett iratok, dokumentumok azonosítási adatait,
6. a helyszíni ellenőrök által tett megállapításokat és a start-up álláspontját a megállapításokkal kapcsolatban,
7. az intézkedési tervet, mely tartalmazza a start-up által teljesítendő intézkedéseket és határidejüket (legfeljebb 10 nap).

#### Az ellenőrzés lezárását követő 5 napon belül az Inkubátor elektronikusan megküldi a lezárt helyszíni ellenőrzési jegyzőkönyvet Kedvezményezett részére. Amennyiben az Inkubátor intézkedést ír elő, abban az esetben az előírások Kedvezményezett általi teljesítését követően zárható le az ellenőrzés.

#### A helyszíni ellenőrzést megelőzően legalább 10 nappal, telefonos időpont-egyeztetést követően az Inkubátor elektronikus úton értesíti a Kedvezményezett az ellenőrzésről, továbbá tájékoztatja az NKFI Hivatalt. Az NKFIH megfigyelőt delegálhat a helyszíni ellenőrzésre. Az inkubátor tevékenységét az inkubátor pályázatának benyújtását követően az NKFI Hivatal, valamint a jogszabály által erre feljogosított szervek helyszíni ellenőrzés keretében is vizsgálhatják. Az ellenőrzésre jogosultak az inkubátor projektjének ellenőrzése keretében az inkubátor által támogatott startupoknál, valamint az inkubátor projekt megvalósítása keretében kötött szerződésekben részes olyan feleknél is ellenőrzést folytathatnak le, akik a támogatási jogviszony teljesítésében közvetlen módon közreműködnek. Az inkubátor, a startup és a projektben résztvevő szerződő felek kötelesek az ellenőrzést végző szervezetekkel együttműködni, az ellenőrzést végző szerv képviselőit ellenőrzési munkájukban a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával, valamint a fizikai teljesítés vizsgálatában a helyszínen segíteni. A startup és az inkubátor köteles a projektjükkel kapcsolatos minden dokumentumot elkülönítetten nyilvántartani, a projektjükre vonatkozóan elkülönített számviteli nyilvántartást vezetni.

### Kötelező adatszolgáltatás

#### Az inkubátor a megvalósítás és a fenntartás időszakában adatokat köteles szolgáltatni vállalásainak teljesüléséről és a startup projektekről. A program egyes szakaszait követően az inkubátor a Működési Kézikönyv 6.2 pontjában foglalt adatkörről és a Felhívás 6. pontjában foglalt, kötelező vállalásokra vonatkozó mutatók teljesüléséről monitoring adatokat szolgáltat az NKFI Hivatal részére. Az inkubátor minden év április 30-ig a megelőző évben nyújtott támogatásokról beszámolót juttat el, az NKFI Hivatal közreműködésével a Támogatásokat Vizsgáló Iroda részére az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet [a továbbiakban: 37/2011. (III.22.) Korm rendelet] 34. §-a alapján.

#### Az inkubátor az NKFIH Hivatal közreműködésével köteles adatot szolgáltatni a Támogatásokat Vizsgáló Iroda részére 37/2011. (III.22.) Korm. rendelet 18/A-18/D. §-ai szerinti közzététel céljából.

# A projekt megvalósítási időszakát követően fennálló kötelezettségek

## Az inkubátorra és a támogatott startupokra vonatkozó fenntartási kötelezettségeket a „2020-1.1.4-Startup Factory” Felhívás tartalmazza. A projekt megvalósítási időszakát követően az alábbi kötelezettségek állnak fenn, mind az inkubátor, mind a startupok vonatkozásában:

### 1. ellenőrzéstűrési kötelezettség: az NKFI Hivatal, továbbá minden jogszabályban, vagy egyéb megbízásban, szerződésben feljogosított ellenőrző szervezet ellenőrzésének tudomásul vétele és az abban való közreműködés kötelezettsége a projekt lezárását követő 5 évig,

### 2. dokumentumok megőrzési kötelezettség a projekt lezárásától számított 10 évig

# Titoktartás

## Bizalmas információnak ***(továbbiakban Bizalmas információ)*** kell tekinteni minden olyan információt, adatot – így különösen, de nem kizárólagosan minden üzleti, kereskedelmi és technikai adatot, know-how-ra, technológiára, anyagösszetételre vonatkozó információt –, amelyet a jelen Szerződés teljesítése körében a felek egymásnak bármilyen formában átadtak.

## Felek megállapodnak, hogy a nekik átadott Bizalmas információt kölcsönösen saját üzleti titkukként védik, és ennek érdekében megtesznek minden szükséges és elvárható titokvédelmi intézkedést.

## Felek megállapodnak, hogy a Bizalmas információt fogadó fél a tevékenysége során neki átadott Bizalmas információt kizárólag olyan célokra használhatja fel, amilyen célokra azokat átadták neki, kivéve, ha az átadó fél később, írásban ettől eltérően nem rendelkezik. Felek Bizalmas információt harmadik feleknek kizárólag a jogszabályban, vagy egyéb megbízásban, szerződésben feljogosított ellenőrző szervezetnek kötelesek kiadni, egyéb esetben csak a másik fél írásos beleegyezésének birtokában továbbítják. Kedvezményezett jelen Szerződés aláírásával hozzájárul ahhoz, hogy az Inkubátor a Kedvezményezettel kapcsolatos Bizalmas információt harmadik személyekkel további befektetők bevonása céljából az ehhez szükséges mértékig – Kedvezményezett egyidejű tájékoztatásával – megosszon.

## Kedvezményezett hozzájárul, hogy Inkubátor a Projekt inkubálásának tényét saját portfóliójáról szóló nyilvános anyagaiban szerepeltesse.

## A jelen Szerződés teljesítése során egymásnak átadott Bizalmas információt a Felek a fent meghatározottakon túl kizárólag akkor hozhatják nyilvánosságra vagy közölhetik harmadik személlyel, ha ahhoz a másik fél előzetesen és írásban hozzájárult.

### A Felek munkatársaira nem vonatkozik a tilalom, amennyiben a munka jellege, a közös üzlet megoldása és megvalósítása indokolttá teszi az információcserét.

## Felek megállapodnak, hogy a fentiek szerint egymás részére átadott Bizalmas információ az átadó fél tulajdona marad.

# Szellemi alkotásokhoz fűződő jogok

## Kedvezményezett kijelenti, hogy az általa szolgáltatott információk és anyagok nem sértik harmadik személy szellemi alkotáshoz fűződő jogait.

## A Kedvezményezettet illetik az általa létrehozott know-how-hoz, szellemi termékekhez kapcsolódó iparjogvédelmi és vagyoni jogok.

# Elállás

## A Kedvezményezett a jelen Szerződés megkötését követően a Szerződéstől egyoldalúan nem állhat el.

## Az Inkubátor a Szerződéstől, annak maradéktalan teljesüléséig az alábbi esetekben, vonatkozó írásbeli felszólításban szabott, 8 napos póthatáridő eredménytelen elteltét követően bármikor elállhat:

1. a megállapodásban meghatározott megvalósítási időszak kezdő időpontjától számított hat hónapon belül a támogatott tevékenység nem kezdődik meg, vagy a támogatás igénybevételét a startupnak felróható okból nem kezdeményezi, és késedelmét ezen idő alatt írásban sem menti ki,
2. ha hitelt érdemlően bebizonyosodik, hogy a startup a döntést érdemben befolyásoló valótlan, hamis adatot szolgáltatott a támogatási igény benyújtásakor,
3. amennyiben a szerződéskötési akadály a támogatási döntés meghozatalát követően következik be, vagy jut a támogató tudomására,
4. a támogatott tevékenység megvalósítása meghiúsul, tartós akadályba ütközik, vagy a megállapodásban foglalt ütemezéshez képest jelentős késedelmet szenved,
5. a startup nyilatkozatainak bármelyikét visszavonja,
6. amennyiben a startupnak biztosítékról kellett gondoskodnia, az megszűnik, megsemmisül vagy értéke egyébként számottevően csökken, és a startup megfelelő új biztosíték, vagy a biztosíték értéke csökkenésének megfelelő további biztosíték nyújtásáról az inkubátor által megszabott ésszerű határidőn belül nem intézkedik,
7. a startup a támogatott tevékenységhez szükséges hatósági engedéllyel nem rendelkezik.
8. a startup megszegi az inkubációs megállapodás előírásait,
9. a startup a bejelentési és nyilatkozattételi kötelezettségével 30 napot meghaladó késedelembe esik,
10. a startup neki felróható okból megszegi kötelezettségeit, így különösen nem tesz eleget az előírt ellenőrzéstűrési és információszolgáltatási kötelezettségeinek,
11. az inkubációs megállapodásban vállalt kötelezettségek teljesítése a határidőre nem, vagy csak részben valósult meg,
12. ha hitelt érdemlően bebizonyosodik, hogy a startup a projekt szakmai, pénzügyi tartalmát érdemben befolyásoló valótlan, hamis adatot szolgáltatott,
13. amennyiben a mérföldkő lezárását követően a startup nem tesz eleget a rész- vagy záró szakmai és pénzügyi beszámoló benyújtási kötelezettségének vagy azt nem megfelelően teljesítette.

## Az Inkubátor az elálló döntés meghozatalát követő 5 napon belül elektronikus és postai úton megküldi az elálló döntésről szóló, indoklással ellátott értesítést, valamint az elálló nyilatkozatot a Kedvezményezett részére, továbbá értesíti az Irányító Hatóságot és az NKFIH-t az elállásról. Az elállás időpontja az elállásról szóló értesítés Kedvezményezett részéről történő átvételének napja.

## Amennyiben az elállást megelőzően támogatás folyósítására került sor, abban az esetben Kedvezményezett a folyósított támogatási összeget a Polgári Törvénykönyvről szóló 2013. évi V. Törvény ***(továbbiakban Ptk)*** szerinti kamattal növelt mértékben, a visszafizetésre kötelezés közlésétől számított harminc napon belül köteles visszafizetni. A kamatszámítás kezdő időpontja a támogatás folyósításának napja, utolsó napja a visszafizetési kötelezettség teljesítésének napja.

# Felmondás

## Amennyiben az inkubátor megítélése szerint az adott startup projekt megvalósítása a startupnak fel nem róható okokból nem lehetséges, az inkubátor egyoldalú nyilatkozatával felmondhatja a megállapodást. Ebben az esetben a startup köteles az inkubátor felé elszámolni a megszüntetés időpontjáig szabályszerűen felmerült költségekkel és a kapott támogatással. Az inkubátornak írásban ezt rögzítenie kell, és a startup ezen időpont után felmerült költségeivel az NKFI Hivatal felé az inkubátor már nem számolhat el. A megszüntetés időpontjáig szabályszerűen felmerült költségeket az inkubátor el tudja számolni az NKFI Hivatal felé, amennyiben a kötelező vállalások teljesítésre kerültek. Az inkubációs megállapodásban szereplő, de a startup által így el nem használt keret nem vész el, hanem felhasználható más startup projekt támogatásához

# Záró rendelkezések

## A Kedvezményezett a Szerződés aláírásával kijelenti, hogy a Szerződés tartalmát, az ÁÚF- et, és a vonatkozó jogszabályokat, így különösen az államháztartásról szóló 2011. évi CXCV. törvényt, az államháztartásról szóló törvény végrehajtásáról szóló 368/2011. (XII. 31.) Korm. rendeletet ismeri és magára nézve kötelezőnek ismeri el, és tudomásul veszi, hogy a Szerződés, valamint az ÁÚF a vonatkozó jogszabályok módosításával, illetve új, a Szerződés és az ÁÚF szempontjából releváns jogszabályok hatálybalépésével minden külön intézkedés nélkül módosulnak. Felek megállapítják, hogy a jelen Szerződésben nem szabályozott kérdésekben a fenti szabályok, de különösen az ÁSZF-ben foglalt rendelkezések az irányadóak, azzal, hogy az ÁSZF szerinti Támogató jelen Szerződés tekintetében az Inkubátor, az ÁSZF szerinti támogató okirat jelen Szerződés, amennyiben pedig jelen Szerződés, vagy más jogszabály nem írja elő kifejezetten biztosíték alkalmazását, úgy arra a Felek viszonyában sor nem kerül.

## A Felek a Szerződés időtartamára kapcsolattartót jelölnek ki. A kapcsolattartó nevéről, postacíméről, telefon számáról és elektronikus levélcíméről a Szerződés aláírásával egyidejűleg, változás esetén pedig a változást követő 8 napon belül tájékoztatják egymást.

## A Szerződés hatálybalépésének napja megegyezik a Felek között létrejövő Befektetési szerződés hatályba lépésének napjával. A Szerződés határozott időre, a projekt megvalósulásáig jön létre.

## A Kedvezményezett kijelenti, hogy - az információs önrendelkezési jogról és az információszabadságról szóló 2011. évi CXII. törvény előírásainak megfelelően - a támogatási kérelem adatlapon feltüntetett projektfelelős, a támogatási kérelem adatlapon és mellékleteiben feltüntetett más személyek, illetve a Projekt megvalósításában résztvevő személyek, valamint a beszámolás, a szabálytalansági eljárás és az ellenőrzési tevékenység során átadott dokumentumokban feltüntetett személyek személyes adataiknak az Inkubátor, az Irányító Hatóság által történő kezeléséhez (ideértve ezen adatok felvételét, tárolását, nyilvánosságra hozatalát, statisztikai módszerekkel történő feldolgozását is) kifejezetten hozzájárultak. Ennek alapján a Kedvezményezett szavatol azért, hogy ezen személyes adatok fentieknek megfelelő kezelése az érintettek hozzájárulásával történik.

## A Szerződésben nem szabályozott kérdésekben a vonatkozó magyar - ide értve a Ptk-t is - és európai uniós jogszabályok az irányadók.

## A Kedvezményezett képviseletében aláíró személy(ek) kijelenti(k) és cégkivonatával/cégkivonatukkal, valamint aláírási címpéldányával/címpéldányukkal igazolja/igazolják, hogy társasági dokumentumai/alapító okirata alapján, a Szerződés bevezető részében feltüntetettek szerint jogosult(ak) a Kedvezményezett képviseletére (és cégjegyzésére), továbbá ennek alapján a Szerződés megkötésére és aláírására. Aláíró képviselő(k) kijelenti(k) továbbá, hogy a testületi szervei(k) részéről a Szerződés megkötéséhez szükséges felhatalmazásokkal rendelkezik/rendelkeznek, tulajdonosai(k) a támogatási jogügyletet jóváhagyták és harmadik személyeknek nincs olyan jogosultsága, mely a Kedvezményezett részéről megakadályozná vagy bármiben korlátozná a Szerződés megkötését, és az abban foglalt kötelezettségek maradéktalan teljesítését.

## A jelen Szerződés 8-9. fejezetében meghatározott kötelezettségek a Szerződés megszűnését követően is terhelik a Kedvezményezettet.

# Korrupció-ellenes záradék

## A Kedvezményezett nem követhet el, nem engedélyezhet, illetve harmadik személyt nem jogosíthat fel olyan cselekményekre, amely a közélet tisztaságára vonatkozó, valamint a korrupció-ellenes jogszabályok megsértését eredményezi. A Kedvezményezett nem fogadhat el, nem ajánlhat fel és nem adhat az eljáró harmadik személynek ajándékot, illetve pénzbeli vagy nem pénzbeli juttatást.

Felek a Szerződést átolvasták, és közös értelmezés után, mint akaratukkal és elhangzott nyilatkozataikkal mindenben egyezőt aláírták.

Kelt, ……………..

|  |  |
| --- | --- |
| Inkubátor  Creative Accelerator Kft.  képv: …………  P.H.  Kelt: | Kedvezményezett  ........  képv: …………  P.H.  Kelt: |

Mellékletek:

1. melléklet – Támogatási kérelem („Alapadatok”, „Átláthatósági nyilatkozat”, „Nyilatkozatok” továbbá benyújtott „Üzleti Terv”)
2. melléklet – A Projekt költségvetése és forrásösszetétele („Pénzügyi Adatok Szöveges”)
3. melléklet – Biztosítékok (amennyiben releváns)